CELEX: 32005R0305
Language: mt
Date: 2004-10-19 00:00:00
Title: 305/2005/KE: Regolament tal-Kummissjoni (KE) Nru 305/2005 tad- 19 ta’ Ottubru 2004 li jemenda r-Regolament tal-Kunsill (KE) Nru 312/2003 rigward il-kwoti tat-tariffi għal ċerti prodotti li joriġinaw miċ-Ċili

15.11.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  118
               
            REGOLAMENT TAL-KUMMISSJONI (KE) Nru 305/2005
      tad-19 ta’ Ottubru 2004
      li jemenda r-Regolament tal-Kunsill (KE) Nru 312/2003 rigward il-kwoti tat-tariffi għal ċerti prodotti li joriġinaw miċ-Ċili
      IL-KUNSILL TAL-UNJONI EWROPEA,
      Wara li kkunsidra t-Trattat li jistabbilixxi l-Komunità Ewropea,
      Wara li kkunsidra r-Regolament tal-Kunsill (KE) Nru 312/2003 li jimplimenta d-disposizzjonijiet tat-tariffi tal-Komunità stabbiliti fil-Ftehim li jistabbilixxi assoċjazzjoni bejn il-Komunità Ewropea u l-Istati Membri tagħha, minn naħa, u r-Repubblika taċ-Ċili, minn naħa l-oħra (1), u b’mod partikolari l-Artikolu 5 tiegħu,
      Billi:
      
                  (1)
               
               
                  Ir-Regolament (KE) Nru 312/2003 jimplimenta d-disposizzjonijiet tat-tariffi tal-Komunità stabbiliti fil-Ftehim li jistabbilixxi assoċjazzjoni bejn il-Komunità Ewropea u l-Istati Membri tagħha, minn naħa, u r-Repubblika taċ-Ċili, minn naħa l-oħra (2).
               
            
                  (2)
               
               
                  Skont id-Deċiżjoni 2005/106/KE (3) il-Kunsill approva Protokoll għall-Ftehim ta’ Assoċjazzjoni bejn il-Komunità Ewropea u l-Istati Membri tagħha, minn naħa waħda, u r-Repubblika taċ-Ċili, min-naħa l-oħra, sabiex jikkunsidra l-adeżjoni tar-Repubblika Ċeka, tar-Repubblika tal-Estonja, tar-Repubblika ta’ Ċipru, tar-Repubblika tal-Ungerija, tar-Repubblika tal-Latvja, tar-Repubblika tal-Litwanja, tar-Repubblika ta’ Malta, tar-Repubblika tal-Polonja, tar-Repubblika tas-Slovenja, u tar-Repubblika Slovakka fl-Unjoni Ewropea (minn hawn ’il quddiem imsejjaħ “il-Protokoll”). Il-Protokoll jinkludi konċessjonijiet għal tariffi Komunitarji ġodda, li wħud minnhom huma limitati bil-kwoti tat-tariffi. L-implimentazzjoni ta’ dawn il-kwoti tat-tariffi teħtieġ li jiġi emendat ir-Regolament (KE) Nru 312/2003.
               
            
                  (3)
               
               
                  Il-volum tal-kwoti tat-tariffi għat-tewm (l-ordni Nru 09.1925), għall-għeneb tal-mejda (l-ordni Nru 09.1929) u għall-kiwi (l-ordni Nru 09.1939) għandu jiżdied fuq bażi annwali b’ħamsa fil-mija tal-kwantità oriġinali.
               
            
                  (4)
               
               
                  Għall-2004, il-volum tal-kwoti tat-tariffi Komunitarji l-ġodda għandu jkun limitat b’mod proporzjonali għall-perjodu li matulu l-kwoti tat-tariffi l-ġodda jkunu miftuħa.
               
            
                  (5)
               
               
                  Peress li l-Protokoll jeħtieġ li l-konċessjonijiet għat-tariffi Komunitarji l-ġodda għandhom jiġu applikati mill-1 ta’ Mejju 2004, dan ir-Regolament għandu japplika mill-istess data u jidħol fis-seħħ kemm jista’ jkun malajr.
               
            
                  (6)
               
               
                  Il-miżuri previsti f’dan ir-Regolament huma b’mod konformi mal-opinjoni tal-Kumitat tal-Kodiċi Doganali,
               
            ADOTTA DAN IR-REGOLAMENT:
      Artikolu 1
      L-Anness għar-Regolament (KE) Nru 312/2003 qed jiġi emendat kif stabbilit fl-Anness għal dan ir-Regolament.
      Artikolu 2
      1.   Għall-2004, il-volumi tal-kwoti tat-tariffi għall-ordnijiet Nru 09.1937, 09.1939 u 09.1941 għandhom jiġu limitati għal tmienja fuq tnax ta’ kull volum annwali rispettiv. Il-frazzjonijiet ta’ kilogramma għandhom jiġu miżjuda għad-dritt sal-eqreb kilogramm sħiħ.
      2.   Għall-2004, il-kwantitajiet supplementari ta’ 20 tunnellata u ta’ 1 000 tunnellata għandhom jiżdiedu, rispettivament, mal-kwoti tat-tariffi għall-ordnijiet Nru 09.1925 u 09.1929.
      Artikolu 3
      Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali tal-Unjoni Ewropea.
      Ħlief għall-punti (1) u (2) tal-Anness, dan għandu japplika mill-1 ta’ Mejju 2004.
      Il-punti (1) u (2) tal-Anness għandhom japplikaw mill-1 ta’ Jannar 2005.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, 19 ta’ Ottubru 2004.
         
            
               Għall-Kummissjoni
            
            Frederik BOLKESTEIN
            
               Membru tal-Kummissjoni
            
         
      
      
         (1)  ĠU L 46, 20.2.2003, p. 1
      
      
         (2)  ĠU L 352, 30.12.2002, p. 3.
      
         (3)  ĠU L 38, 10.2.2005, p. 1.
      
         ANNESS
         Fl-Anness għar-Regolament tal-Kunsill (KE) Nru 312/2003, it-tabella hija emendata kif ġej:
         
                     (1)
                  
                  
                     Għall-ordni Nru 09.1925, ir-raba’ kolonna, il-volum jinbidel għal 530 tunnellata.
                     Wara l-2005, il-volum annwali tal-kwota tat-tariffa għandu jiżdied suċċessivament kull sena b’ħamsa fil-mija ta’ dan il-volum.
                  
               
                     (2)
                  
                  
                     Għall-ordni Nru 09.1929, ir-raba’ kolonna, il-volum jinbidel għal 38 500 tunnellata.
                     Wara l-2005, il-volum annwali tal-kwota tat-tariffa għandu jiżdied suċċessivament kull sena b’ħamsa fil-mija ta’ dan il-volum.
                  
               
                     (3)
                  
                  
                     Għandhom jiżdiedu dawn ir-ringieli li ġejjin:
                     
                                 “09.1937 (*)
                                 
                              
                              
                                 0303 29 00 
                                 0303 78 12 
                                 0303 78 19 
                              
                              
                                 Ħut, iffriżat
                              
                              
                                 725  tunnellata
                              
                              
                                 100 
                              
                           
                                 0304 20 53 
                                 0304 20 56 
                                 0304 20 58 
                                 0304 20 91 
                                 0304 20 94 
                                 0304 90 05 
                              
                              
                                 Flettijiet tal-ħut u laħam ieħor tal-ħut, frisk, imkessaħ jew iffriżat
                              
                           
                                 09.1939
                              
                              
                                 0810 50 00 
                              
                              
                                 Kiwi
                              
                              
                                 1 000  tunnellata (2)
                              
                              
                                 100 
                              
                           
                                 09.1941 (**)
                                 
                              
                              
                                 1604 15 19 
                              
                              
                                 Kavalli ppreparati jew ippreżervati
                              
                              
                                 90  tunnellata
                              
                              
                                 100 
                              
                           
               
            (*)  Din il-kwota tat-tariffa għandha tapplika għall-2004 u għal kull sena kalendarja minn hemm ’il quddiem li tibda mill-1.1.2005 sakemm din tiskadi fil-31.12.2012.
         
            (**)  Din il-kwota tat-tariffa għandha tapplika għall-2004 u għal kull sena kalendarja minn hemm ’il quddiem li tibda mill-1.1.2005 sakemm din tiskadi fil-31.12.2006.”